Қатарда Толибоннинг Афғонистондан хориж ҳарбийларини чиқариш талаби муҳокама қилинди\n26 январ 2021, Тошкент вақти: 11:25\nҚатарда толиблар иштирокида ўтказилаётган Афғонистон саммитида афғонистонлик вакиллар, жумладан, сиёсатчилар ҳамда аёллар иштирок этмоқда.\nАҚШнинг Афғонистон бўйича махсус вакили Залмай Халилзод 6 июль куни толиблар билан ўтказилаётган музокараларнинг навбатдаги, еттинчи раунди “ўта самарали” ўтганини айтган эди.\nАҚШ толибларни Кобулдаги ҳукумат билан тўғридан-тўғри музокара олиб боришга ундаб келади. Аммо жангари гуруҳ Афғонистон ҳукуматини “АҚШнинг қўғирчоғи” ҳисоблаган ҳолда, ҳукумат вакиллари билан учрашишдан бош тортиб келади.\nСўзлашувларда Толибоннинг Афғонистондаги хориж ҳарбийларининг бутунлай чиқиб кетиш талаби, АҚШнинг эса, хориж кучлари кетганидан сўнг, Афғонистоннинг бошқа давлатларга ҳужум учун базага айланмаслик шарти муҳокама қилинмоқда.\nФевраль ва май ойларида Москва шаҳрида шунга ўхшаш саммитлар уюштирилган эди.\nМузокараларга қарамасдан, Афғонистонда террор ҳужумлари давом этмоқда. 7 июль куни Ғазни шаҳрида амалга оширилган ҳужумда камида уч одам ўлгани, ўнлаб одам жароҳат олгани хабар қилинди. Ҳужум учун масъулиятни Толибон ўз бўйнига олди.


Ўзбекистонда 5 сентябрь куни 295 кишида коронавирус аниқланди. Даволаниш кўрсаткичи бўйича рекорд янгиланди - Daryo\n23:56, 05.09.2020 132792\nЎзбекистонда 5 сентябрь куни 295 кишида коронавирус аниқланди. Даволаниш кўрсаткичи бўйича рекорд янгиланди\nЎзбекистонда 4 сентябрь соат 23:30 дан 5 сентябрь соат 23:30 га қадар коронавирус юқтириб олиш билан боғлиқ 295 та ҳолат қайд этилди. Кетма-кет учинчи кун янги касалланиш ҳолатлари 300 тага етмаяпти. Янги ҳолатлардан сўнг Ўзбекистонда коронавирусга чалинганлар сони 43370 нафарга етди.\nССВ ҳисоби бўйича 343, «Дарё» ҳисоби бўйича 355 киши коронавирус асоратларидан вафот этган.\nЯнги касалланган 295 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасидан аниқланган:\nТошкент шаҳрида — 170 нафар;\nАндижон вилоятида — 7 нафар;\nНаманган вилоятида — 7 нафар;\nКун давомида 7 та ҳудудда коронавирусга чалиниш ҳолати қайд этилди. 28 август куни ўтказилган йиғилишда Ўзбекистон Президенти Шавкат Мирзиёев кунига ўртача 370 нафар янги бемор аниқланиши карантин талаблари юмшатилган ҳозирги шароитда назорат кўрсаткичи бўлишини қайд этганди. Президент ҳақиқий ҳолат бўйича рақамларни яширишга мутлақо йўл қўймаслик тўғрисида барча раҳбарларни огоҳлантирди. Бунга уриниш жиноий жавобгарликкача бўлган қатъий чораларга олиб келиши мумкинлиги таъкидланди.\nТошкент шаҳрида 170 кишида коронавирус аниқланди. Сентябрда пойтахтда касалланганлар сони 816 нафарга кўпайди. Ҳозирда Тошкентда коронавирусга чалинганларнинг умумий сони 26368 нафарга етди. Бу борада Тошкент шаҳри Австралиядан ўзиб кетди. Коронавирус пандемияси туфайли фуқароларининг бошқа хориж давлатларига чиқишига 3 ойга тақиқ қўйган Австралияда ҳозирда 26207 нафар бемор рўйхатга олинган.\nТошкент вилоятида 91 кишида COVID-19 аниқланди. Вилоятда 31 август ва 1 сентябрь кунлари ҳам 91 нафар янги бемор рўйхатга олинганди. 5 кун ичида Тошкент вилоятида коронавирусга чалинганлар сони 497 нафарга кўпайди. Қорақалпоғистон Республикаси, Жиззах, Фарғона ва Хоразм вилоятларида эпидемия мавсуми бошидан буён бунча касаллик аниқланмаган.\nСамарқанд вилоятида 13 кишида коронавирус аниқланди. Сентябрь ойида вилоятда касалланганлар сони 40 нафарга кўпайди. Самарқандда COVID-19 қайд этилганлар сони 1758 нафарга етди. Ўзбекистон бўйича коронавирусга чалинганларнинг 4 фоизи Самарқанд вилоятига тўғри келмоқда.\nАндижон вилоятида 7 кишида COVID-19 қайд этилди. Уч кун ичида вилоятда 19 кишида коронавирус аниқланди. Касалланганларнинг умумий сони 1229 нафарга етди. Ўзбекистон бўйича COVID-19 ташхиси қўйилганларнинг 2,8 фоизи Андижон вилояти ҳисобига тўғри келмоқда.\nНаманган вилоятида 7 кишида коронавирус қайд этилди. Сентябрь ойида вилоятда 23 кишида касаллик аниқланди. Наманганда коронавирусга чалинганларнинг умумий сони 932 нафарга етди.\nҚашқадарё вилоятида 3 кишида касаллик қайд этилди. Вилоятда охирги 18 куннинг 15 тасида янги беморлар рўйхатга олинди. Қашқадарёда коронавирусга чалинганларнинг умумий сони 978 нафарга етди. Бу энг кам касалланиш ҳолати қайд этилган Жиззах вилоятидаги барча ҳолатлардан роппа-роса 6 баробар кўп деганидир. Ўлим ҳолатлари эса Қашқадарёда икки баробар кўп — 12 га 6.\nФарғона вилоятида 3 кишида COVID-19 аниқланди. Сентябрнинг беш кунида ҳам вилоятда янги ҳолатлар қайд этилиб, касалланганлар сони 18 кишига кўпайди. Фарғонадаги жами касалланиш ҳолатларининг 5,2 фоизи сентябрга тўғри келди.\nҚорақалпоғистон Республикасида 1 кишида коронавирус аниқланди. Республикада охирги 17 кун ичида 9 марта янги касалланиш ҳолатлари рўйхатга олинган бўлса, бу кунларнинг биронтасида янги беморлар сони 4 нафардан ошмади.\nССВ Тошкент шаҳрида 3 нафар, Тошкент вилоятида 1 нафар, жами 4 нафар коронавирусга чалинган бемор вафот этганини хабар қилди. Шунингдек, Бош прокуратура Тошкент вилояти прокуратураси ходими ҳам коронавирус асоратларидан вафот этганини маълум қилди.\nБиринчи ўлим. Тошкент шаҳри Шайхонтоҳур туманида яшаган 72 ёшли Х.С. исмли эркак вафот этган.\nИккинчи ўлим. Тошкент шаҳри Олмазор туманида яшаган 73 ёшли Л.Ш. исмли аёл вафот этган.\nУчинчи ўлим. Тошкент вилояти прокуратураси ўта оғир жиноятларни тергов қилиш бўлими алоҳида муҳим ишлар бўйича катта терговчиси Турғун Камолов коронавирус асоратлари оқибатида вафот этди. Бош прокуратура матбуот хизмати Камолов COVID-19 билан оғриганини «Дарё»га тасдиқлади.\nТурғун Камолов 1966 йилда Тошкент шаҳрида туғилган, оилали, уч нафар фарзанди бор. 1995 йилдан буён прокуратура органларида хизмат қилиб келган. 2020 йилдан бошлаб Тошкент вилояти прокуратураси ўта оғир жиноятларни тергов қилиш бўлими алоҳида муҳим ишлар бўйича катта терговчиси лавозимида ишлаб келаётган эди.\nУнинг ўлими коронавирус асоратларидан юз берганини ССВ ҳозирча тасдиқлагани йўқ.\nТўртинчи ўлим. Тошкент шаҳри Учтепа туманида яшаган 64 ёшли А.К. исмли эркак вафот этган.\nБешинчи ўлим. Тошкент вилояти Зангиота туманида яшаган 54 ёшли Ф.У. исмли аёл вафот этган.\nҲозиргача Соғлиқни сақлаш вазирлиги 343 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 355 нафарни ташкил этмоқда.\nТошкент вилояти прокуратураси катта терговчиси Турғун Камолов.\nАйни пайтда тиббиёт муассасаларида даволанаётган 2147 нафар бемордан 366 нафари оғир, 198 нафари эса ўта оғир аҳволда. Сентябрь ойига келиб аҳволи оғир ва ўта оғир беморларнинг умумий сони ҳар куни 500 нафардан кўп бўлмоқда: 1 сентябрь куни 509 киши, 2 сентябрь куни 541 киши, 3 сентябрь куни 532 киши, 4 сентябрь куни 547 киши ва 5 сентябрь куни 564 киши. Ҳозирда даволанишни давом эттираётганларнинг 26,2 фоизининг аҳволи оғир бўлиб турибди. Бу охирги 21 кун ичидаги энг юқори кўрсаткичдир.\n5 сентябрь куни Ўзбекистоннинг 7 та ҳудудида 448 нафар бемор коронавирусдан соғайди. Сентябрнинг уч кунида кунлик соғайиш кўрсаткичи янги касалланиш ҳолатларидан ортиқ бўлган бўлса, қолган икки кунида паст бўлди.\n324 нафари Тошкент шаҳрида;\n95 нафари Тошкент вилоятида;\n3 нафари Андижон вилоятида;\nҲозирда касаллик қайд этилган жами 43 370 нафар бемордан 40 880 нафари соғайиб, даволаниш кўрсаткичи 94 фоизни ташкил этмоқда. Пандемия даврида илк марта даволаниш кўрсаткичи 94 фоизга етиб, бу борадаги рекорд янгиланди. Бунгача бир ҳафтадан буён даволаниш кўрсаткичи 93 фоиз бўлиб турганди.\nСоғлиқни сақлаш вазирлиги маълумотлари бўйича айни пайтда 2147 нафар бемор COVID-19’дан даволанмоқда. Коронавирусдан даволанишни давом эттираётган беморлар сони чўққига чиққан — 29 июль куни беморлар сони 9517 нафар эди. Бир ойдан бироз кўпроқ вақт ичида уларнинг сони қарийб 4,5 баробарга камайди. Айни пайтда даволанаётган беморлар сони 74 кун ичида минимум кўрсаткичга тушди — 24 июнь куни 2197 нафар бемор коронавирусдан даволанаётганди.\nҲозирда энг кўп бемор Тошкент шаҳрида даволанмоқда — 1532 нафар. Навоийда 6, Фарғонада 7, Хоразмда 9, Жиззахда 11, Қорақалпоғистонда 12, Сурхондарёда 21, Андижонда 30, Сирдарёда 31, Бухорода 32, Қашқадарёда 35, Наманганда 36, Самарқандда 107 ва Тошкент вилоятида 278 нафар бемор қолди.\n20:55, 23.09.2021 98249\n19:16, 03.10.2021 68564\n21:11, 05.10.2021 84551\n22:26 Бугун 96\n22:16 Бугун 975\n21:57 Бугун 2010\n21:36 Бугун 3227\n22:28, 14.10.2021 77478\n07:34, 15.10.2021 65645\n13:18, 15.10.2021 64304\n17:12, 14.10.2021 59889


Amnesty International Россиянинг чет эл ОАВларига оид қонун лойиҳасини қоралади\n17 октябр 2018, Тошкент вақти: 05:52\n“Чет давлатларнинг рус тилида чиқадиган ва Россиянинг чет давлатлардан молия оладиган оммавий ахборот воситаларига “ҳорижий агент” мақомини беришга қаратилган қонуннинг қабул қилиниши Россияда сўз эркинлигини бўғиш йўлидаги навбатдаги қадам бўлади”, деб баёнот берди сешанба куни Amnesty International ташкилоти.\nЧоршанба куни Давлат думаси бир овоздан иккинчи ўқишда ОАВни “хорижий агентларга” тенглаштишга имкон берувчи ўзгариришларни қабул қилди. Учинчи ўқиш бугунинг ўзида бўлиб ўтади.\nКуни кеча эълон қилинган ўзгартирилган матнга кўра, хорижий мамлакат ҳудудларида рўйхатдан ўтган ёки чет элдан, жумладан хорижий иштирокчиларнинг Россия компаниялари орқали молиялаштириладиган ҳар қандай ОАВ эндиликда хорижий агент сифатида тан олиниши мумкин.\n"Единая Россия" (“Ягона Россия”)фракцияси раҳбари Сергей Неверов чоршанба куни баёнот бериб, янги қонун хориж капитали иштирокида фаолият юритадиган Россиядаги ОАВга тааллуқли бўлмайди, деб таъкидлади.\nҚайси ОАВ хорижий агент сифатида рўйхатдан ўтишини Россия Адлия вазирлиги ҳал қилади, дея таъкидлади Россия парламенти қуйи палатаси раисининг ўринбосари Петр Толстой.\nХорижий ОАВларни Россиядаги фаолиятини чеклашга қаратилган ўзгартишлар Москва томонидан молиялаштириладиган RT телеканали Америка расмийларининг “хорижий агент” сифатида рўйхатга олиниши борасидаги талабигарози бўлганидан кейин киритилди. Бироқ телеканал судга мурожаат қилишини ҳам таъкидлади.\nАҚШ Давлат департаменти бир неча бор АҚШнинг хорижий агентлар тўғрисидаги қонуни Россиянинг шу каби қонунларидан мутлақо фарқ қилишини айтиб, матбуот эркинлигини асло чекламаслигини таъкидлаб келади.\nОзод Европа/Озодлик радиоси медиакорпорацияси президенти Томас Кентнинг сўзларига қараганда, «RT телеканали АҚШда ўз дастурларини кабел телевидениеси орқали тарқатади, Озодлик радиосининг Россияда бундай имкониятлари йўқ».


Google X юк билан тепаликка чиқа оладиган икки оёқли роботни тақдим этди\n12:01 / 12.04.2016\nGoogle X лабораторияси учун роботларни ишлаб берувчи Япониянинг Schaft стартапи Токиода бўлиб ўтган New Economic Summit конференциясида юк билан тепаликка чиқа оладиган икки оёқли роботни тақдим этди. Бу ҳақида Rakuten Today нашри хабар берди.\nNEST 2016 тақдимотини Schaft вакили Юто Наканиши, Android асосчиси ва Google X’нинг роботларни яратиш бўлими собиқ раҳбари Энди Рубин олиб борди.\nНаканишининг сўзларига кўра, бу роботлар 60 килограммгача бўлган юкни таший олади, зиналардан кўтарилади ва туша олади. Шунингдек, робот тошли йўллардан ва қорнинг устидан ҳам юради.\nSchaft вакилининг сўзларига кўра, бундай роботлар арзон ва кам энергия истеъмол қилувчи ёрдамчиларга айланади, аммо ҳозирча улардан қайси соҳаларда фойдаланилиши маълум эмас.\nNEST 2016 тақдимотида кўрсатилган видеода робот зиналарда, тоғ ёнбағрида ва қирғоқ бўйларида бемалол юра олган ва унинг оёқлари остига қувурлар ташланганда ҳам мувозанатни ушлаб турган. Роботларга ҳозирча ном берилмаган ва Google X вакиллари бу тақдимотни янги маҳсулотнинг намойиши деб ўйламасликларини айтишган.\nҲозирги кунда Рубин Playground Global технологик инкубаторининг бош директори лавозимини эгаллаган. Унинг сўзларига кўра, компьютер платформаларининг авлоди ҳар 10-12 йилда алмашади. Рубиннинг фикрига кўра, мобиль қурилмалар эрасидан сўнг сунъий интеллект даври келади ва роботлар кейинги саноат революциясини амалга оширади.


Хитойда коронавирусдан касалланганларнинг 84 фоизи соғайган\n16 Мар 2020 277\nХитойда коронавирусга чалинганлар сони кундан-кун камаймоқда. Ҳозирда мамлакат касалхоналарида 9 898 киши қолган, қарийб 84 фоиз бемор соғайиб кетди, дейилади Хитой соғлиқни сақлаш масалалари бўйича давлат қўмитаси томонидан тарқатилган маълумотда.\nСўнгги маълумотларга қараганда, Хитойда вирус юқтирганлар сони жами 80 860 кишига етган, 67 749 бемор соғайган ва касалхоналардан уйларига жавоб берилган. Бу жами вирусга чалинганларнинг 83,78 фоизини ташкил этади.\nХХР соғлиқни сақлаш масалалари бўйича давлат қўмитаси 12 мартда мамлакатда эпидемия юқори чўққисига чиқиб бўлгани, энди орқага чекинаётгани ҳақида маълум қилган эди.\n9 Мар 2020 3467\n10 Мар 2020 3361\n16 Мар 2020 2904\n10 Мар 2020 2802\n10 Мар 2020 2760\n10 Мар 2020 2631\n28 Мар 2020 2585\n18 Мар 2020 2280\n24 Мар 2020 2142\n10 Мар 2020 2075\n18 Мар 2020 1943\n15 Мар 2020 1775\n12 Мар 2020 1763\n15 Мар 2020 1762\n10 Мар 2020 1747\n9 Мар 2020 1730\n25 Мар 2020 1590\n9 Мар 2020 1572\n21 Мар 2020 1364


Солиқчи – ўқувчилар даврасида » Sangzor.uz - Инновацион ахборот портали\nSangzor.uz » Солиқ хабарлари » Солиқчи – ўқувчилар даврасида\nСолиқчи – ўқувчилар даврасида\nШароф Рашидов тумани Давлат солиқ инспекцияси бошлиғи Зиёдулла Худойқулов Янгиобод маҳалласидаги 13-умумтаълим мактабида ўқувчилар билан учрашди. Тадбирни туман ҳокимининг ёшлар сиёсати бўйича ўринбосари О.Мелибоев кириш сўзи билан очиб берди. Тадбир аввалида тумандаги тўртинчи сектор томонидан аҳолига кўрсатилаётган ижтимоий-иқтисодий кўмак ҳамда сайёр қабуллар ҳақида маълумот берилди. Жорий йилда ҳудуддаги ёшлар муаммоларини ўрганиш, ёшлар билан ишлаш бўйича истиқболли режалар ҳақида маълумот берилди.\nМаълумки, ажримлар, ёшлар ўртасида ҳуқуқбузарлик ва жиноятчилик бугунги куннинг долзарб муаммоларидан. Муаммонинг илдизи эса ҳуқуқий, иқтисодий номустақиллик, тарбиявий бўшлиққа бориб тақалади. Айниқса, қатъий мақсадсиз, иқтидорига мос машғулот билан банд бўлмаган ёшларда норозилик, агрессив тарзда ўзини намоён этиш каби салбий хатти-ҳаракатлар жуда кўп кузатилади. Бунинг олдини олиш мақсадида ёшлар сиёсатида туб бурилиш ясаш кераклигини давлатимиз раҳбари кўп бора таъкидламоқда, - деди жумладан ўз сўзида Зиёдулла Худойқулов.\nТадбирда ёшлар тадбиркорлигини ривожлантириш, бу борада Давлат солиқ хизматининг кўмаги ҳамда интизомли солиқ тўловининг давлат иқтисодиётидаги ўрни ҳақида қизиқарли савол-жавоблар бўлиб ўтди. Беш муҳим ташаббуснинг ҳар бир йўналишини туманда тизимли амалга ошириш борасида тўртинчи сектор томонидан амалга оширилувчи истиқболли режалар хусусида фикр алмашилди.\nШароф Рашидов тумани ёшлари сектор раҳбарлари билан учрашдилар\nЯнгиобод туманида вилоят ҳокимининг ёшлар билан учрашуви ўтказилди


Адлия вазирлигидан ажралиш ҳақида ролик: Эркаклар ва аёллар учун тенг ҳуқуқ ва имкониятлар тўғрисидаги қонун бузилиши эмасми? • NeMolchi.uz\nBosh sahifa Statistikalar Адлия вазирлигидан ажралиш ҳақида ролик: Эркаклар ва аёллар учун тенг ҳуқуқ ва имкониятлар тўғрисидаги қонун бузилиши эмасми?\nАдлия вазирлигидан ажралиш ҳақида ролик: Эркаклар ва аёллар учун тенг ҳуқуқ ва имкониятлар тўғрисидаги қонун бузилиши эмасми?\nАдлия вазирлиги Ўзбекистондаги ажралишлар ҳақида видеоролик суратга олди. Сюжет: она чамадонни олиб, отасини қизи билан қолдириб оилани тарк этаётгани учун қизнинг дунёси қулади.\nСенатга сўровнома юбордик, натижаси ҳақида маълумот берамиз.\nНемолчи.уз лойиҳа муаллифи Ирина Матвиенко Олий Мажлис Сенатининг Хотин-қизлар ва гендер тенглик масалалари қўмитасига сўровнома юборди. Унда қуйидаги саволлар акс этган.\n“Яқинда Ўзбекистон Республикаси Адлия вазирлиги томонидан тайёрланган ажримлар ҳақидаги видеога фикрингизни билдиришингизни сўрайман.https://t.me/pravoinf/1478Юқоридаги видеода аёл қизи ва эрини ташлаб, оилани тарк этгани кўрсатилган. Кетиш сабабларини аниқламай туриб, аёллар оилани бузувчи, ота эса жабрланувчи сифатида кўрсатилган. Бу аёлларга нисбатан билвосита камситишни эслатади:\n– жинс бўйича билвосита камситиш — бир жинсдаги шахсларни бошқа жинсдаги шахсларга нисбатан ноқулайроқ ҳолатга тушириб қўядиган вазиятларни, ҳолатларни ёки мезонларни яратиш, шу жумладан гендер тенгсизликни оммавий ахборот воситалари, таълим, маданият орқали тарғиб этиш, муайян жинсдаги шахслар учун салбий оқибатларга олиб келиши мумкин бўлган шарт-шароитлар ёхуд талаблар белгилаш.\n✅ Ўзбекистон Республикасининг Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисидаги қонун бузилиши деб ҳисобланмайдими?\n✅ Бундай ролик яратиш учун аёллар ўз фарзандларини оталари билан қолдириб, оилани тарк этиш эҳтимоли ҳақида статистик тадқиқотлар ўтказилганми?\n✅ Нега кенг оммага тақдим этиладиган ролик ишлаб чиқарилишида иштирок этган шахсларнинг гендер таркиби асосан эркаклар?\n✅ Ушбу ролик учун съемка гуруҳи ва сценарийни тасдиқлаган Адлия вазирлигининг комиссия таркибининг тўлиқ таркиби ҳақида маълумот сўрайман.\n✅ Ўзбекистон қонунчилигининг бузилиш эҳтимоли бўлган бу роликни яратишга қанча маблағ сарф этилган?


Шавкат Мирзиёевнинг 2021 йилга бағишланган Олий Мажлисга мурожаатномаси - 29.12.2020, Sputnik Ўзбекистон\nПрезидент Шавкат Мирзиёевнинг 2021 йилга бағишланган Олий Мажлисга ва халққа мурожаатномасидан асосий фикрлар. 29.12.2020, Sputnik Ўзбекистон\n09:43 29.12.2020 (янгиланди: 14:21 08.04.2021)\nТОШКЕНТ, 29 дек - Sputnik. Президент Шавкат Мирзиёевнинг Ўзбекистон Республикаси Олий Мажлисига ва халққа навбатдаги мурожаатномаси бошланишига саноқли соат қолмоқда. Sputnik Ўзбекистон нашри президент мурожаатидан асосий фикрларни бериб боради. Бизни кузатинг.\nПандемия шароитида кучли ва самарали бошқарув тизимига эга бўлган давлатлар енгиб чиқади\nЎзбекистон очиқ ва прагматик ташқи сиёсат олиб боради\nҚатор тоифа фуқароларга Ўзбекистон фуқаросини бериш таклиф қилинди\nБиз сўз эркинлигига ўрганиб боряпмиз\nЖамиятимизда аёллар ўрни ва нуфузи оширилади\nАдлия вазирлиги янги қонунларни маҳаллий ҳокимликларга тушинтириб боради\nКорупция - бу оғир жиноят\nМаҳалла миқёсидаги эксперимент\nЎрта бўғин амалдорлар сони қисқартирилади\nТуризм инфраструктурасини ривожлантириш бучун бюдетдан 1 триллион сўм ажратилади\nЭкспорт қилувчиларнинг харажати қисман қоплаб берилади\nЕрлар сотувга сотувга чиқарилади\nЯгона тадбиркорлик кодекси тузилади\nТуризм соҳасига берилган имтиёзлар келгуси йил охиригача узайтирилади\nКелгуси йилда иқтисодни ўсиши камида 5%га бўлишини таъминлаш\nҚашқадарёда йилига 1,5 млн тонна керосин, дизел ёқилғиси ишлаб чиқарилади\nОзиқ-овқат маҳсулотлари нархи ошиб кетишига йўл қўйилмайди\nДавлат корхоналари трансформацияси тезлаштирилади\nКамбағалликни қисқартириш учун комплекс муаммоларни ҳал этиш керак\nОмавий спорт турлари тарғиб қилинади\nТошкент шаҳрида энг марказида янги миллий академик драма театри қурилади\nМирзиёев тиббиёт соҳаси ҳақида\nФизика бўйича Фарғоний номидаги олимпиада ташкил этилади\nПедагогларни рағбатлантириш ишлари келгуси йилда ҳам давом эттирилади.\nИқтисодий жиҳатдан Ўзбекистонда ўсиш сақлаб қолинди\nБу йилги мурожаатнома мураккаб даврга тўғри келмоқда\nЖССТ хабарига кўра, умумжаҳон пандемияси ҳали яна давом этиши мумкин ва бутун дунёда ижтимоий муаммоларни кучайтириши мумкин. Ундан кейин дунёнинг ижтимоий-иқтисодий манзараси ўзгаради. Мана шундай шароитда кучли ва самарали бошқарув тизимига эга бўлган давлатлар, бу курашда енгиб чиқишга қодир бўлади\nЭришган натижаларимизга маҳлиё бўлмасдан, жаҳондаги вазиятларга сергаклик билан қараб, мамлакатимиз миллий манфаатларини таъминлашга жидий қарашимиз лозим.\nТашқи сиёсатда: Ўзбекистон очиқ прагматик ва амалий ташқи сиёсатни инобатга олиб ташқи сиёсий фаолият концепцияси такомиллаштирилади.\nМО давлатлари билан кўп асрлик дўстлик, стратегик шерикчилик муносабатларни ривожлантиришга янада эътибор қаратилади.\nАсосий хорижий шерикларимиз ҳисобланган РФ, ХХР, АҚШ ва бошқа қатор давлатлар билан кўпқиррали ва ўзаро манфаатли алоқаларни янада кенгайтирамиз. Элчилар янада самарали иш тизимини йўлга қўйиши зарур.\nБМТ ва бошқа нуфузли ташкилотлар билан яқин ҳамкорликни йўлга қўйиш доимо эътиборимизда бўлади. Ўзбекистонда 30 июл Халқлар дўстлиги куни деб белгиланди\nМирзиёев 2005 йилгача Ўзбекистонга келган ва фуқаролиги бўлмаган шахсларга тўғридан тўғри фуқаролик беришни таклиф этди.\nХусусан, Ўзбекистондан уй-жой сотиб олган фуқарога ва Ўзбекистонда 15 йил давомида узулуксиз яшаган фуқаролиги бўлмаган шахларга Ўзбекистон фуқароси бериш таклиф қилинди.\nИнсон ҳуқуқи ва эркинликларини ҳимоя қилиш, қонун устуворлигига қаратилган ислоҳотлар келгуси йилда ҳам давом эттирилади.\nКелгуси йилда "Бир суд бир инстанция" тамойили жорий этилади. Яъни бир судда кўриб чиқилган иш ушбу судга қайтарилмайди. Бир бирин такрорлайдиган судлар бекор қилинади.\nОлий суд назорат тариқасида ишларини кўриш амалиёти бекор қилинади. Вилоятлардаги 3та суд биттага бирлаштирилади. Ишларни судгача ҳал қилиш амалиёти жорий этилади.\nСудларда онлайн иштирок этиш мумкин бўлади.\n25та манзил колониялар қисқартирилади.\nЖазони енгилроғи билан алмаштириш ва шартли озод қилиш амалиёти жорий этилади. Бундай қарорни янги ташкил этилаётган янги ташкил этилаётган - Инсонпарварлик комиссияси томонидан ҳал этилади.\nОАВ ходимлари том маънода 4 хокимиятга айланиб бормоқда. Аччиқ танқидий материаллар кўпларга ёқмайди, кўпчиликни тинчини бузади, лекин бу қийинчиликларга қарамай биз сўз эркинлигига ўрганиб боряпмиз.\nҲар бир давлат органи ОАВ билан яқин мулоқот ва ҳамкорликни йўлга қўйиши зарур ва шарт.\nАОКА соҳадаги ислоҳотларни янги босқичга кўтариши учун агентлик фаолиятини танқидий қайта кўриб чиқиш лозим.\nЖамиятимизда аёллар мавқеини ошириш, уларнинг муаммоларини ҳал қилиш керак. Ушбу муаммоларни рўйхатга олиш учун "аёллар дафтари" ташкил қилинмоқда.\nЛекин бу биринчи қадамларимиз холос. Биз республикада яшаётган 17 млн аёлларимиз орзуларини рўёбга чиқаришимиз керак.\nРеспублика Хотин-қизлар жамоат кенгашини ташкил қилишни таклиф қиламан. Кенгашга Танзила Нарбаева номзодини раҳбар сифатида таклиф этаман.\nХотин-қизларни бизнес юритишга ўргатиш, уларга кредит олишда ёрдам бериш йўлга қўйилади.\nАдлия вазирлиги жойлардаги маҳаллий ҳокимликларга барча жълон қилинган янги қонун ва қарорлар моҳиятини тушунтириб боради. Уларга тегишли ваколатлар берилади.\nПрезидент қарорлари ҳаётда ва назоратда деган кўрсатув ташкил қилиб уни доимий олиб бориши керак.\nАдлия вазирлиги ҳар кварталада бир маротаба ҳисобот бериб боради.\nКоррупцияни олдини олиш энг катта вазифамиз. Молия вазирлиги барча давлат ташкилотлари, давлат улуши бўлган корхоналарнинг барча харидларида очиқликни таъминлаш механизмини ишлаб чиқиши керак.\nМаҳаллий ҳокимликлар барча қарорларини рўйхатга олиш ва уларни онлайн эълон қилиш тизими жорий этилади.\nУшбу мақсадда давлат хизматчиларини мунтазам ўқитиш тизими йўлга қўйилади.\nХар бир районда қуйи поғонадаги ривожланишга, эксперимент тариқасида, сарф этилади. Яъни туман бюджети харажатларини 5%ини ана шундай мақсадларга йўналтириш амалиёти жорий этилади. Бу йилги бюджет тасдиқланган бўлса ҳам шу ишни қилиб кўрамиз.\nЭнг катта муаммомиз - ўрта бўғин амалдорлар. Уларада ёки малака ёки қатъият етишмайди ё бўлмаса коррупцияга берилган. Кўп-кўп туманларда бир иккита ўринбосарлар нима иш қилишини билмайди. Чекка туманларда 60тагача одам ўтиради. Уларни сонини қисқартириш самарадорлиги ошириш керак.\nМирзиёев қоғозбозчилик билан мажлисларни қисқартиришга чақирди. Келгуси йил бошида ҳамма вазирлик ўз ишини туман шаҳар қишлоқ ва маҳалла кесимида режалаштиради. Бунда амалга оширилган ишларга қараб вазирликларга баҳо берилади.\nҲудудлар ривожланишининг муҳим омили - улар орасида ривожланган транспорт тармоғини яратишдир. Шунингдек ички туризмни ривожлантириш ҳам ушбу омилга боғлиқдир.\nКелгуси йилда бир қатор шаҳарлар орасида авиақатновлар йўлга қўйиш, 2та янги йўналишда тезюрар поездлар ишга тушириш амалга оширилади. Ундан ташқари "Бухоро - Урганч - Хива" темир йули электрлаштирилади.\nШаҳарлар орасида янги автоюбус қатновлари купайтирилади.\nТОшкент шаҳрида ер ости ва ер усти метроси яхлит тизим булиш учун бир бирига уланади. Туризм инфграструктурасини ривожлантириш бучун бюдетдан 1 триллион сўм ажратилади.\nЎзбекистон ЕОИИда кузатувчи мақомини олди. Шу сабабли миллий техник тартибга солиш меъёрларини ишлаб чиқишни жадаллаштиришимиз лозим. Экспорт қилувчиларга чет элда савдо уйлари ва дўконлар очиш харажатларининг 50% қоплаб берилади. Ҳукуматга экспорт ҳажмини 20%га ошириш вазифаси топширилади.\nЕрларни бозор активига айлантириш вақти келди. Ҳукумат икки ой ичида бунинг механизмини ишлаб чиқиш керак, деди президент.\nКелгуси йилда барча тадбиркорлар учун бир хил бўлган ягона тадбиркорлик кодекси тузилади.\nШунингдек тадбиркорларнпи текширишга киритилган мораторийни яна бир йилга узайтирамиз.\nҲалол тадбиркорларни қўллаб-қувватлаш ва яширин иқтисодни қисқартиришга қаратилган дастур ишга туширилади.\nТуризм, транспорт ва умумий овқатланиш соҳаларига берилган имтиёзлар келгуси йил якунигача узайтирилади — Шавкат Мирзиёев.\nКелгуси йилда иқтисод ўсиши камида 5%га бўлишини таъминлаш, бюджет дефицити 5,4 %дан ошмаслигини, инфляция миқдори 10%дан ошмаслигини таъминлаш мақсад қилиб қўйилган.\nТадбиркорлар учун валюта сотиб олиш ҳозирги 4 кундан ярим кунгача қисқартирилади.\nКелгуси йилда Қашқадарёда йилига 1,5 млн тонна керосин, дизел ёқилғиси ва суюлтирилган газ ишлаб чиқарувчи, умумий қиймати 3 миллиард доллар бўлган мажмуа тўлиқ қувват билан ишга тушади.\nОзиқ-овқат маҳсулотлари нархи ошиб кетишига йўл қўймаслик мақсадида импорт маҳсулотларига берилган имтиёзлар яна бир йилга узайтирилади - Мирзиёев\nБу масала президентнинг доимий назоратида бўлади, халқимиз хотиржам бўлиши лозим, деди Мирзиёев\nКелгуси йилдан давлат корхоналари трансформацияси тезлаштирилади. Уларга халқаро бозорга чиқиб давлат кафолатисиз маблағ жалб этиш имконига эга бўлади.\nЙирик корхоналаримизда мутахассислар малакаси дунё стандартларига мос эмас.\nТрансформация жараёнига биз йирик ва нуфузли халқаро муассаларнинг етакчи мутахассисларини жалб этдик.\nКамбағалликни қисқартириш учун комплекс муаммоларни ҳал этиш керак. Келгуси йилда темир дафтарга киритилган оилаларга белгиланган миқдорда молиявий ва бошқа ёрдам кўрстилади. Ва ушбу рўйхатга киритилган аҳолини камбағалликдан чиқариш учун комплекс чорлара кўрилади.\nБундай чоралар орасида қўшимча ўқитиш, бизнес бошлаш учун субсиядия бериш, деҳқончилик билан шуғулланадиган кишиларга ер берилади.\nКелгуси йил 1 мартдан бошлаб аҳолининг минимал истеъмол меъёри эълон қилинади.\nВақтинча ишсизлик нафақаси 3 баравар оширилади.\n2021 йилда аҳоли орасида омавий спорт турларини тарғиб қилиш учун 100 миллиард сўм маблағ ажратилади.\nШавкат Мирзиёев Тошкент шаҳрининг энг марказида янги миллий академик драма театри қуришни таклиф қилди. Таклиф қарсаклар билан кутиб олинди. Ушбу лойиҳа билан узоқ вақтдан бери шуғулланаяпмиз. У ерга кирган одам буюк боболаримиз ва миллий урф одатларимиз руҳини ҳис этади.\nУндан ташқари президент япон архитектори лойиҳаси асосида янги саноат музейи қуришни таклиф қилди.\nЯнги замонавий кутубхона барпо этиш бўйича амалйи ишлар бошланди.\nРеспубликадаги мавжуд 7000 маданият объектларимизни келажак авлодларимизга етказишимиз шарт.\nМирзиёев тиббиёт соҳаси ҳақида: коронавирусга қарши курашдаги ишларни давом эттириш энг муҳим йўналишлардан бири бўлади. Эмлаш тадбирлари амалга оширилади.\nСанитария-эпидемиология сифати оширилади. Соҳага 200 млн. доллар маблағ йўналтирилади.\nТиббиёт соҳасини рақамлаштириш кўлами кенгайтирилади, телемедицина йўлга қўйилади.\nКелгуси 15 ёшгача бўлган болаларни 7 турдаги витамин ва паразитларга қарши дорилар билан бепул таъминлаш йўлга қўйилади. Дастурга 17 млн ахоли камраб олинади ва 100 млрд сум маблағ ажратилади.\nҚишлоқ шифокори дастури доирасида шифокорларга 30 млн. сўмдан ёрдам пули берилади.\nПрезидент физика ҳақида: бу фанни чуқур эгалламасдан туриб бугун замон талаб қилаётган соҳаларда юқори натижаларга эришиб бўлмайди.\nКелгуси йилда 10та президент мактаби, 197 та маълум фанларга ихтисослаштирилган мактаблар ўз фаолиятини бошлайди.\nЖамиятда ўқитувчи касби энг нуфузли ва обрўли бўлиши лозим. Муаллимларимиз болаларимизга сифатли таълим бериши ва улар ўз устидан ишлашларидан бошқа ҳеч нарсани ўйламасликлари учун давлат барча шароитни яратиши лозим\nМуаллим обрўйини юқори чўққига чиқарсак, вақт ўтиб бу ўзининг жуда катта натижасини беради. Педагогларни рағбатлантириш ишлари келгуси йилда ҳам давом эттирилади.\nОлий таълимнинг қамровини оширишга эътибор қаратилади. давлат грантлари сони 25%га оширилади камида. ОТМларга қабул қилишда эҳтиёжманд оилалар қизлари учун грантлар сони 2 мингтага етказилади. Ааъло баҳоларга ўқиётган эҳтиёжманд оилалар қизлари учун махсус стипендия жорий этилади.\n2021 йил — Ёшларни қўллаб-қувватлаш ва аҳоли саломатлигини мустаҳкамлаш йили деб эълон қилинди.\n2021 йил номида белгиланган соҳаларни туб ислоҳ қилинади. Хусусан, мактабгача таълим соҳасини боғча ёшидаги ҳамма болани ушбу соҳага қамраб олиш режалаштирилган. Ушбу соҳага бюджетдан 600 млрд субсидия берилади ва хусусий сектор улуши 25%га етказилади.\nМактаб таълими сифатини ошириш, муаллимларга яхши шароитлар яратиш режалаштирилган. Республикада 30та янги мактаб қурилади, бюджетдан 2 трлн сўм ажратилади. Болаларга ортиқча юклама бермайдиган миллий таълим дастурини яратиш вақти келди. 2021 йилда таълим сифатини яхшилаш бўйича алоҳида дастур амалга оширилади.\nБошқа вилоятга бориб ишлаган ўқитувчига 100%, бошқа туманга бориб ишлаган ўқитувчига 50% устама тўланади.\nИқтисодий жиҳатдан Ўзбекистонда ўсиш сақлаб қолинди. Ўзбекистон еврооблигациялар бозорига чиқди.\nЭнергетика соҳасида хорижий инвесторлар билан умумй қиймати 2,5 млдр. Доллар бўлган 6та янги электростанциялар яратилди.\nМева сабзавотчилик, ғаллачилик ва чорвачиликда ҳам 500тага яқин кластерлар йўлга қўйилди. 91 минг гектар ер майдони қайтадан фойдаланишга топширилди\n2020 йил аҳолини ижтимоий ҳимоялаша бўйича туб бурилиш йил бўлди. Камбағаллик мавжудлиги биринчим марта тан олинди, уни қисқартириш бўйича кенг чоралар, манзилли ишлаш бўйича тизим йўлга қўйилди.\nУндан ташқари бу йил Бухородаги табиий офат ва Сардобадаги техноген офатлар халқимизни иродасини синовдан ўтказди. Ўзбекистон халқи ушбу қийинчиликларни қийинчиликларни мардонавор енгиб ўтмоқда.\nШунингдек даволаш масканлари зарур дори дармон ва диагностика ускуналари билан таъминланди, хориждан 600 мингдан зиёд ватандошларимиз олиб келинди.\nКоронавирус пандемияси олқибатини юмшатиш учун умумй қиймати 82 триллион сўм бўлган комплекс тадбирлар амалга оширилди.\nБу йилги мурожаатнома ўтган йилгидан фарқли равишда мураккаб даврга тўғри келмоқда. Бутун инсоният коронавирус пандемияси деган глобал офатни бошдан ўтказмоқда.\nБундай офат сўнгги 100 йилда ҳам рўй бермаган. Мирзиёев коронавирус пандемияси ҳақида тўхталди. Ушбу офат жаҳон иқтисодиётига қарийб 400 миллиард доллар миқдорида зарар келтирмоқда, 500 млн иш ўринлар йўқотилди.\nМурожаатномани кузатиш учун оммавий ахборот воситалари ходимларига Конгресслар залидан барча зарур шарт-шароитлар яратилган.\nТадбир пандемия шароитида карантин қоидаларига қаттиқ риоя қилган ҳолда ташкил этилган. Мурожаатномани онлайн-ёритиб бориш учун матбуот-анжуман залига ташриф буюрган жураналистлар орасида 2 метрдан масофа сақланган.


Шавкат Мирзиёев Ўзбекистон четга қанча газ сотаётганини айтди | Qalampir.uz\nШавкат Мирзиёев Ўзбекистон четга қанча газ сотаётганини айтди\nЖамият\t11 Октябрь 15:28 9080\nЎзбекистоннинг хорижга табиий газ экспорти 15-20 фоизгача қисқарган. Мамлакат ҳозир хориждан газ сотиб олишга ҳам қодир. Бу ҳақда Тадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев Қашқадарёда сайловчилар билан учрашув вақтида айтиб ўтди.\n“Қашқадарёнинг мен бормаган ҳудуди қолмаган. Бош вазир бўлган пайтларимда ҳам оғир-оғир масалаларни ҳал қилишга ҳаракат қилганмиз. Йилнинг мана шу пайтлари ҳаммамиз пахта дардида юрардик. Лекин қизиғи, далада эмас, кўпроқ пахта заводи атрофида айланардик. Лекин “хлопзавод”да пахта ўсмайдику, “приписка” ўсади у ерда.\nБир жиҳатга эътиборингизни қаратмоқчиман – 2016 йилгача биз асосан газ билан пахта сотардик. Газдан кўпи билан 1 млрд, пахтадан нари борса 800-900 млн доллар даромад олардик. Ҳозир биласизлар, четга нари борса 15-20 фоиз газ сотяпмиз. Чунки эски шартномаларимиз бор. Керак бўлса четдан газ сотиб олишга ҳам тайёрмиз, сабаби, саноатимиз ишлаяпти”, деган Шавкат Мирзиёев.\nАмалдаги давлат раҳбари Қашқадарёда бошқа вилоятларга нисбатан муаммолар кўп эканини урғулаган.\n“Бугун жонажон халқимизнинг фаровонлиги учун кўп-кўп ишлар қилишимиз кераклигини ҳаммамиз биламиз. Бугун ана шу масалалар бўйича очиқ мулоқот қилиб оламиз”, деган Мирзиёев.\n28 Ноябрь 13:57 67461\n29 Ноябрь 14:43 55208\n30 Ноябрь 10:55 31177\n29 Ноябрь 12:05 23931\n28 Ноябрь 09:52 22005


04.04.2020 – Дарё уз Янгиликлар\n04.04.2020\tЖамият Comments Off on Дин Кунтц коронавирус пандемиясини башорат қилганмиди?\nАмерикалик ёзувчи Дин Кунтц 1981 йилда «Зулмат кўзлари» (The Eyes of Darkness) номли асарини эълон қилган. Асарда тасвирланадиган ажал вирусининг айрим жиҳатлари ҳозирги коронавирус фожиаларида акс-садо бермоқда. Аммо у пандемияни башорат қилганмиди? Дин Кунтц / Фото: David Livingston/Getty Images Коронавирус расман глобал пандемия сифатида тан олинди, лекин одамлар ўз ташвиш-хавотирларини турли фильм, китоблар …\n04.04.2020\tЖаҳон Comments Off on ОПЕК+ мамлакатлари ўртасидаги шошилинч учрашув кейинроққа қолдирилди\nОПЕК+ мамлакатлари 6 апрелда ўтказилиши режалаштирилган шошилинч учрашув муддатини кейинроққа сурди. Бу ҳақда ўз манбаларига таяниб Reuters хабар берди. Фото: Bloomberg РИА Новостининг хабар беришича, саммит 9 апрелда ўтказилади. Аввалроқ Саудия Арабистони ОПЕК+ қатнашчи-давлатлари ва бошқа давлатларни зудлик билан учрашув ўтказишга чақирганди. Россия президенти Владимир Путин эса ОПЕК+ ва АҚШ билан биргаликда …\n04.04.2020\tЖаҳон Comments Off on АҚШда коронавирусдан даволаниш неча пулга тушиши маълум қилинди\nСўнгги маълумотларга кўра, АҚШда коронавирусга чалинганлар сони 278 мингдан ошиб кетган бўлиб, уларнинг сони Нью-Йорк штатининг ўзида 102863 нафарга етди. Фото: Forex Коронавирусга чалинган америкаликлар даволаниш учун бир неча ўн минг доллар тўлашларига тўғри келади, деб маълум қилди CNBC. “Коронавирус инфекцияси билан касалхонага тушганлар агарда тиббий суғуртаси йўқ бўлса ёки суғурта компанияси …


7 йил аввал 1297 siyrat.uz\nҚуръони каримнинг биринчи оятлари нозил бўлгандан кейин бир муддат ваҳий келмай қолди. Сўнг Пайғамбар соллаллоҳу алайҳи васалламнинг ўзлари ҳам кутмаган ҳолда ваҳий келди. У Зот бу ҳодисадан қўрқиб кетдилар. Кейинчалик, Варақа ибн Навфалнинг баёнидан кейин, ўзларига Аллоҳ таолодан ваҳий келганини англаб етдилар. Ана шундоқ бир пайтда ваҳий келмай қолди. Расулуллоҳ соллаллоҳу алайҳи васаллам оғир ҳолатга тушдилар. Ўзларини қўйгани жой топа олмай қолдилар. Бундоқ ҳолат муҳаққиқ уламоларимиз таъкидлашларича, беш-олти ой давом этди. Кейин яна ваҳий кела бошлади. Бу ҳолат қандоқ кечганини қуйидаги ривоят орқали ўрганамиз.\nВаҳий узилиб қолгани ҳақида Набий соллаллоҳу алайҳи васалламнинг гапларини сўзлай туриб, Жобир розияллоҳу анҳу қуйидагиларни айтади: «Мен юриб кетаётган эдим. Бирдан осмондан овоз эшитиб қолдим. Кўзимни кўтариб қарасам, Ҳирода олдимга келган фаришта осмон билан ернинг ўртасида, курсида ўтирибди. Ундан қўрқиб кетдим. Қайтиб бориб, мени ўраб қўйинглар, мени ўраб қўйинглар, дедим. Шунда Аллоҳ таоло: «Эй бурканиб ётган! Тур ва огоҳлантир! Ва Роббингни улуғла! Ва кийимингни покла! Ва азоб(сабабчиси)дан четлан!»ни нозил қилди». Икки шайх ва Термизий ривоят қилган. Шарҳ: Уламоларимиз ваҳийнинг бир муддат узилиб қолиши ҳикматли иш бўлганини таъкидлайдилар. Чунки ваҳийни қабул қилиб олиш оғир иш эканини ҳамма билади. Ушбу оғир иш бирданига кетма-кет бўлса, оғирлик яна ҳам зиёда бўлади. Аммо бир муддат узилганда эса Пайғамбар соллаллоҳу алайҳи васалламга енгиллик бор. Бунинг устига, у кишида ваҳийга шавқу завқнинг ортиши ҳам ваҳийнинг узилиб қолгани сабабли бўлган. Яҳё розияллоҳу анҳудан ривоят қилинади: «Абу Саламадан: «Қуръоннинг нимаси олдин нозил бўлган?» деб сўрадим. «Яа айюҳал муддассир!» деди. «Иқраъ!» эмасми?» дедим. «Жобир ибн Абдуллоҳдан, «Қуръоннинг нимаси олдин нозил бўлган?» деб сўрадим. «Яа айюҳал муддассир!» деди у. «Иқраъ!» эмасми?» дедим. Жобир: «Бизга Расулуллоҳ соллаллоҳу алайҳи васаллам нимани айтиб берган бўлсалар, ўшани айтиб бераман. У Зот: «Ҳирони бир ой живор тутдим. Живоримни тугатганимдан кейин пастга тушдим. Водийнинг ўртасига етганимда менга нидо қилинди. Олдимга, ортимга, ўнгимга, сўлимга назар солдим. Бировни кўрмадим. Сўнгра менга яна нидо қилинди. Назар солиб, яна бировни кўрмадим. Сўнгра менга яна нидо қилинди. Бошимни кўтариб қарасам,… ҳавода Жибрил аршда ўтирибди. Мени қаттиқ титроқ тутди. Хадижанинг олдига бориб: «Мени буркаб қўйинглар! Мени буркаб қўйинглар!» дедим. Шунда Аллоҳ азза ва жалла» «Эй бурканиб ётган! Тур ва огоҳлантир! Ва Роббингни улуғла! Ва кийимингни покла!»ни нозил қилди». Муслим ривоят қилган. Шарҳ: Бу келтирилган маълумотлар орасида ихтилоф бўлиши мумкин эмас. Ровийлардан ҳар бири ўзи эшитган нарсани омонат ила етказган. Ўзи эшитмаган ёки билмаган нарсага аралашмаган. Ушбу мавзуни яхшилаб ўрганган уламоларимиз, «Иқро» нубувват бўйича биринчи нозил бўлган, «Яа айюҳал муддассир!» рисолат бўйича биринчи нозил бўлган, дейдилар. Улумул Қуръон мутахассислари, «Иқро» умуман биринчи нозил бўлган, «Яа айюҳал муддассир!» ваҳий узилиб қолгандан кейин биринчи нозил бўлган, дейдилар. Муддассир сурасининг аввали нозил бўлиши билан кишиларни Исломга даъват қилиш ҳам бошланди. Шундан Муҳаммад мустафо соллаллоҳу алайҳи васалламнинг рисолатлари — Аллоҳ таолонинг динини умматларига етказиш иши бошланди. Чунки Аллоҳ таоло Ўзининг охирги пайғамбарига: «Эй бурканиб ётган! Тур ва огоҳлантир!» деган нидони қилган эди. Бу илоҳий нидо жуда ҳам таъсирчан нидо эди. Ётиш, дам олиш вақти ўтганлиги, туриш, ҳаракат қилиш, кишиларни тўғри йўлга бошлаш, бу ишда дуч келадиган кўплаб қийинчиликларни енгиш они келганидан хабар эди. «Огоҳлантир!» деганда ғофилларни яқинлашиб келаётган хавфу хатардан воқиф қилиш айтилган эди. Бу эса бандаларга бўлган Аллоҳнинг раҳматидир. Чунки агар барча халойиқ йўлдан адашиб кетса ҳам ёки ҳамма тўғри йўлдан юрса ҳам, Аллоҳнинг мулки камайиб ёки зиёда бўлиб қолмайди. Лекин Аллоҳнинг Ўз бандаларига раҳмати кенглигидан уларга огоҳлантирувчи пайғамбарлар юбориб турди. Албатта, бу оят ниҳоятда улкан маъно касб этади. Бу Аллоҳнинг йўлида кишиларни тўғри йўлга бошлаш учун қилинган амр эди. Ўраниб ётадиган вақт ўтди, тур энди, деган Аллоҳнинг нидоси эди. Шунинг учун ҳам Хадижа онамиз Пайғамбар алайҳиссаломга, бир оз ухлаб олсангиз-чи, десалар, Русулуллоҳ соллаллоҳу алайҳи васаллам: «Эй Хадижа, уйқунинг вақти ўтди», дер эдилар.


Ўзбекистон делегацияси Мисрга жўнаб кетди\n06 Январь 2019 | Янгиликлар\nЖорий йилнинг 5 январь куни Ўзбекистон делегацияси Миср Араб Республикасига жўнаб кетди. Сафар доирасида Мисрнинг ал-Азҳар мажмуаси билан диний кадрлар тайёрлаш, уларнинг касб-маҳоратини ошириш, халқаро конференциялар ва семинарлар ўтказишга оид диний-маърифий соҳадаги ҳамкорлик масалалари муҳокама қилинади.\nМаълумки, Миср юрти Қуръони каримда айнан шу ном билан бир неча марта зикр этилган. Бу эса унинг баракоти, хайри кўплигига далилдир. Бу замин юзлаб саҳоба ва тобиъийлар ҳокини бағрида яширган. Буюк алломалар бу ерда таълим олган, китоблар таълиф этишган.


Себзор даҳаси. Жангоб, Регистон маҳаллалари — Shosh.uz | Nafaqat Toshkent haqida…\nБош саҳифа » Тошкентнома » Себзор даҳаси. Жангоб, Регистон маҳаллалари\nЖангоб маҳалласи. Эскижўва, Ғиштмасжид, Хадра, Чуқурқишлоқ маҳаллалари билан чегарадош бўлган. XVIII асрнинг 2-ярмида шаҳар 4 қисмга бўлиниб кетади. Ҳар бир даҳа (Кўкча, Шайхонтоҳур, Себзор ва Бешёғоч) алоҳида ҳоким томонидан бошқариладиган бўлган.\nМуҳаммад Солиҳнинг “Тошкентнинг янги тарихи” номли асарида келтирилишича, чорҳокимлик даврининг сўнгги йилларида Шайхонтоҳур даҳасида Юнусхўжа, Бешёғоч даҳасида Дониёрхўжа, Кўкча даҳасида Исоқхўжа ва Себзор даҳасида Шохбек (Шобек) лар ҳокимлик қилишган.\nДаҳа ҳокимлари муҳим масалаларни, айниқса ташқи душман хавфини биргалашиб хал қилганлар. Аммо ҳокимларнинг ўзаро низолари кўчайиб, кўпинча тўқнашувларга сабаб бўларди. Бундай пайтларда шаҳар марказидан оқиб ўтадиган Лабзак сувининг икки тарафи жанг майдонига айланарди. Ҳозирги Абдулла Қодирий номли истироҳат боғидан оқиб ўтадиган Лабзак суви Жангоб, сувнинг икки томонидаги майдон эса “Жанггоҳ”, яъни жанг майдони номи билан шуҳрат топганди.\nЎзаро жангларга шаҳар аҳолиси ҳам жалб қилинарди. Фақат Чорсу бозори бетараф ҳисобланиб, жанглар вақтида ҳам савдо-сотиқ давом этарди. Тарихий манбаларда қайд қилинишича, 1613 йил¬да Бухоро хони Имомқул қўзғолон кўтарган шаҳар аҳолисидан ана шу жойда қонли ўч олган. 1847 йилда бу ерда яна катта жанг бўлиб ўтади. Қўқон хонининг ноиби Азиз парвоначининг аҳолига ноҳақ солиқ солиши кўзғолонга сабаб бўлган.\nМаҳалла ва ариқнинг Жанггоҳ ва Жангоб деб номланиши 1784 йилда Шайхонтоҳур даҳаси ҳокими Юнусхўжа томонидан якка ҳокимликни қўлга киритишда бўлган ҳал қилувчи жанг сабаб бўлган.\n1932 йилда Жанггоҳ яланглиги ўрнида (14 гектар майдонда) Эски шаҳарда биринчи истироҳат боғи барпо қилинади. Боққа гарчи, дастлаб Акмал Икромов, кейинчалик А.С.Пушкин номи берилган бўлса ҳам узоқ йиллар халқ оғзида Жангоб бўлиб қолаверди. Ҳозир маданият ва истроҳат боғи Абдулла Қодирий номи билан аталади.\nРегистон маҳалласи. Чорсу бозорининг Себзор даҳаси ҳудудидаги дастлабки маҳаллаларидан бири бўлган. Маҳалла сифатида IX асрда вужудга келган. Жувахона, Жанггоҳ, Гулбозор каби маҳаллалари ва Чорсу бозори билан чегарадош бўлган. Жангоб ариғининг ҳозирги бозор марказидан ўтадиган жойлар пастликлардан иборат бўлганлиги учун сув тошқинлари бу ерларни қумлок ва тошлоққа айлантирган. Қумлоқ сўзи форсийда регистон маъносини англатади. Маҳалланинг номи шундан.\nЎтган асрнинг 40-йилларида бу маҳалла аҳолиси кўчирилиб, ўрнида Спартак стадиони қурилган. Ўтган асрнинг 60 йилларидан стадионнинг бир қисми бозор таркибига қўшилиб кетади, қолган қисмида ҳозирда шаҳар йўловчи транспортларининг шохбекати жойига айлантирилган.\nPrevious Себзор даҳаси (Эскижўва, Тахтапул, Қумлоқ)


АҚШ Ўзбекистонга зирҳли техника етказиб беришни тез орада тугатмоқчи\n21 апрел 2021, Тошкент вақти: 04:29\nM-ATV зирҳли машинаси.\nАҚШ ҳарбийлари Ўзбекистонга асосан минага қарши ҳимоя қатламига эга машиналар дохил зирҳли техника етказиб бериш ишини тез орада якунлашни режаламоқдалар. Бу ҳақда ТАСС ахборот агентлиги АҚШ Мудофаа вазирлигидаги манбаси сўзларига таянган ҳолда хабар тарқатди.\nАгентлик манбасига кўра, Тошкентга ҳарбий техника топшириш иши 2014 йилнинг декабрь ойида бошланган. “Биз техника етказиб беришни тез орада тугатишни мўлжаллаяпмиз” деган Пентагон ходимаси бу иш қачон якунига етишига аниқлик киритмаган. Айни пайтда у зирҳли машиналар Ўзбекистонга текинга берилаётганини қўшимча қилган.\nАҚШ матбуотига кўра, Вашингтон ва Тошкент ўртасидаги келишувга мувофиқ, Ўзбекистон Қўшма Штатлардан M-ATV русумли 308 та бронетранспортер ва 20 таъмир-эвакуация машиналари олади.


Тошкент ҳайвонот боғида оқ лайлак ин қурди | Uzbekistan Today\nБош саҳифа / Социум / Тошкент ҳайвонот боғида оқ лайлак ин қурди\nТошкент ҳайвонот боғида оқ лайлак ин қурди\nДунёнинг энг чиройли қушларидан бири ҳисобланган оқ лайлак Тошкент ҳайвонот боғига кўчиб келди. Бу ҳақда Тошкент ҳайвонот боғи маъмурияти маълум қилди.\nЛайлак сувда сузувчи паррандаларга мўлжалланган майдончанинг томи устига уя қуриб олган. Бу қушларнинг уялари баҳайбат бўлиб, унинг диаметри бир ярим метргача етади.\nЛайлаклар мустақил равишда озуқланиб, вақти-вақти билан озуқа излашга уядан ташқарига чиқишмоқда. Боғдан унча узоқ бўлмаган ҳудуддан канал оқиб ўтади, унинг атрофи ўсимликлар билан қопланган бўлиб, улар лайлак учун яхши озуқа бўлади.\nМаълумки, лайлаклар бахт келтирувчи қуш ҳисобланади. Бундан ташқари, ҳайвонот боғи ходимлари лайлак туфайли сувда сузувчи қушлар бўлими ташриф буюрувчилар орасида оммалашиб кетишига ишонишмоқда.


Автоҳалокатда 30 киши нобуд бўлди\n26 ноябр 2020, Тошкент вақти: 15:07\n1 майдан 2 майга ўтар кечаси Қашқадарё вилоятида катта тезликда келаётган “Мерседес” автобуси йўл четидаги экскаваторга урилиши натижасида 30 киши ҳалок бўлди, 23 йўловчи жароҳатланди.\nМазкур фожеа тунги соат 01:35 да Қашқадарё вилоятининг Қамаши туманида Ғузор-Чим-Кўкдала автойўлининг 42-километрида содир бўлгани хабар қилинмоқда.\nҚашқадарё вилоят Давлат автомобил назорати бошқармасининг навбатчиси Қамаши туманида автоҳалокат содир бўлганини тасдиқлади, бироқ автоҳалокат қурбонлари ҳақида аниқ маълумот йўқлигини айтди.\n- Авария бўлгани аниқ. Автобус экскаваторга урилган. Ҳалок бўлганлар бўйича аниқ маълумот йўқ, деди Қашқадарё вилоят ДАН ходими.\nРегнум, Интерфакс каби бир қатор ахборот агентликлари Қамашидаги автоҳалокатда 26 киши ҳаётдан кўз юмгани ҳақида хабар қилишди.\nҚамаши туман марказий шифохонаси ходимаси эса автоҳалокатда ҳалок бўлганлар сони ўттиз нафарлигини ва жароҳатланганларнинг барчаси туман шифохонасига олиб келинганини билдирди.\nОзодлик: Ҳозир бу жароҳатланган 23 одамнинг аҳволи қандай?\n- Учтасиники оғирроқ, қолганлари ўртача аҳволда.\nОзодлик: Бу одамлар Қашқадарё фуқароларими?\n- Йўқ, уларнинг барчаси сурхондарёлик.\nҚамаши туман марказий шифохонасининг бошқа бир ходимига кўра, айни пайтда шифохонада автоҳалокат бўйича штаб ташкил қилинган.\n- Ҳозир ҳамма шифокорлар шу аварияда жароҳатланганлар билан овора бўлиб юрибди, деди шифохона ходими.\nИнтерфакс агентлигининг Ўзбекистон Ички ишлар вазирлигидаги манбага таяниб хабар қилишича, автоҳалокат “Мерседес” автобуси катта тезликда келаётгани натижасида содир бўлган.\nҚашқадарё вилоят Ички ишлар бошқармаси ходими айни пайтда суриштирув ишлари кетаётгани боис автоҳалокат тафсилотлари бўйича аниқ маълумотлар мавжуд эмаслигини билдирди.\n- Ҳозирча текширишаяпти. Конкрет бир нарса дея олмайман, деди Қашқадарё вилоят ИИБ ходими.\nҚашқадарёлик ҳуқуқ фаоли Нодир Аҳатовга кўра, Қашқадарё ҳудудида фожеавий автоҳалокатлар тез-тез содир бўлади.\n- Бу биринчи ҳолат эмас. Шу йилнинг январ-феврал ойларида иккита жуда катта авария бўлди. Ҳар бир аварияда камида ўттиздан эллик нафаргача одам ўлди. Лекин ҳеч жойда бу ҳақда ёзилмади.\nЎзбекистон телевидениеси, умуман, бутун оммавий ахборот воситалари, агар чет элда бирорта фуқаронинг оёғини туфлиси сиқса ҳам дарров айтишади. Лекин ўзимизнинг одамлар ўлиб кетса ҳам ҳеч қачон айтилмайди, дейди ҳуқуқ фаоли.\nНодир Аҳатов автоҳалокатларга сабаб бўлаётган бир қатор жиҳатларни тилга олади.\n- Энг аввало, йўлларнинг сифатсизлигидир. Кейин агар солиштириб кўрадиган бўлсак, аварияларнинг кўпи Ўзбекистонда ишлаб чиқарилаётган автомобиллар ҳиссасига тўғри келаяпти. Бу автомобиллар жуда ҳам сифатсиз.\nШунингдек, ҳайдовчиларнинг стресс билан ишлаши ҳам сабаб бўлаяпти. Чунки одамлар пул топиш учун деярли 24 соат ишлашга мажбур бўлишмоқда. Тошкентдан келгунча 8-9 соат давомида йўлда бўлган ҳайдовчилар, Қашқадарёга келибоқ дам олмасдан, яна Тошкентга йўлга чиқишади. Булар барчаси аварияларга сабаб бўлаяпти, дейди Нодир Аҳатов.\nРегнум ахборот агентлигининг хабар қилишича, Қамашидаги автоҳалокат сабабларини ўрганиш ва жабрланганларга кўмак кўрсатиш мақсадида ҳукумат комиссияси тузилган.


Болалар тарбиясида ўйинчоқларнинг аҳамияти қандай?\nСамарқанд давлат университети мактабгача ва бошланғич таълим факультети талабаси Мушарраф Юсупова мактабгача таълим ёшидаги болаларда ўйинчоқларнинг аҳамияти бўйича тадқиқот олиб бормоқда. Илмий раҳбари СамДУ мактабгача таълим кафедраси катта ўқитувчиси Шоҳиста Дониёрова.\n- Ўйинчоқ болалар ўйинлари учун мўлжалланган бўлиб, ундан фойдаланиш болалар билим доирасини кенгайтиришга хизмат қилади. Шунингдек, атрофга қизиқиш уйғотишга, мустақил ривожланишга кўмаклашади, - дейди Мушарраф Юсупова. - Болалигидан ўйинчоқ ўйнаган ва ўйнамаган болаларда тафаккур қилиш кескин фарқ қилади. Ўйинчоқлар билан ошно бўлган бола дўст топиш ва ён-атрофдаги инсонлар билан келишишда қийналмайди.\nМактабгача ёшдаги болалар тарбиясини ўйинчоқлар орқали ташкил этиш болаларда ахлоқий, ақлий, эстетик, сенсор, меҳнат, иқтисодий тарбиянинг турли шаклларини ривожлантиради. Ўйинчоқлар боланинг ҳиссий жиҳатдан етукликка олиб чиқади ҳамда алоқа, ижобий хотиралар ва уларнинг ҳис-туйғулари билан ўзаро муносабатда бўлиш усулини таъминлайди. Ўйинчоқлари билан соатлаб ўйнайдиган болалар соғлом ва бахтли болаликка эга бўлишади, улар келажакка муҳаббат билан қарашади. Бу уларнинг улғайиш жараёнини енгил ўтишга ёрдам беради, болаликни тўлиқ ҳис қилишга ундайди. Ўйинчоқ боланинг овунчоғи бўлиб қолмай, балки унинг жисмоний ва маънавий камолоти, асаб фаолияти, тафаккурининг шаклланишига ҳам катта таъсир кўрсатади. Шу боис ўйинчоқларнинг нафислиги, экологик тоза маҳсулотдан тайёрланганлиги, маънавий жиҳатларига эътибор қаратиши алоҳида аҳамиятга эгадир.\nКичик ёшдаги боланинг эслаб қолиш қобиляти кучли бўлади. Болаликда ҳис-ҳаяжон билан идрок этилган нарсалар бир умр эсда қолади. Шунинг учун ҳам болага ўйинчоқ олиб беришда эътиборлироқ бўлиш лозим. Қиз болалар учун юмшоқ ўйинчоқлар, ёки бўлмасам ўзбек миллийлиги акс эттирилган қўғирчоқалар совға қилиш тавсия этилади. Ўйинчоқлар хилма-хиллиги орасида ривожланишга ёрдам беришнинг ўрнига, психиканинг вайрон бўлишига ва тарбия бузилишига олиб келадиган ўйинчоқлар ҳам мавжуд. Масалан, қўрқинчли киборглар, юзлари бўялган, ярим-яланғоч қўғирчоқлар, чандиқлари ва сўгаллари бўлган хунук ҳайвонлар каби ўйинчоқлар шулар жумласидандир. Бу ўйинчоқларни олиб бериш умуман тавсия этилмайди. Оғил болаларга эса асосан ўзбек халқ эртаклари қаҳрамонлари ва уларнинг табиатига мос бўлган ўйинчоқларни совға қилиш мақсадга мувофиқ. Шунингдек, ўйинчоқнинг ранги, тузилишига ҳам эътибор қаратиш керак. Оч рангдаги ўйинчоқлар боланинг кайфиятини кўтаришга, унинг яхши ва хотиржам ухлашига ёрдам беради.\nАхборот хизмати ходими,\nЎзбекистон янгиликлари » Жамият » Болалар тарбиясида ўйинчоқларнинг аҳамияти қандай?


Россия ҳуқуқ ҳимоячилари қатағон қурбонлари хотирасига бағишланган йиллик тадбирни ўтказди.\nТадбир доирасида семинар ва намойиш ўтказилди, ҳамда Совет режими амалга оиширган сиёсий террорнинг бир ярим миллионга яқин қурбонларининг исмлари Интернетда эълон қилинди. Намойишни ташкил этишда Москвадаги Хелсинки гуруҳи, Мемориал инсон ҳуқуқлари маркази, Яблоко ҳамда Ўнг кучлар иттифоқи партиялари қатнашди. Россия Президенти Владимир Путин ҳукумат йиғилишида куч ишлатар идоралар репрессия қурбонлари шахсини аниқлашга ёрдам беришлари кералигини таъкидлади.\n“Ҳукуматнинг ҳар бир аъзосидан бу ҳақда эсдан чиқармаслиги ва ҳар бир одам, ҳар бир қурбон исми аниқланишини кафолатлаш учун керакли ёрдамни аямаслигини сўрайман. Жамият бу қатағонларни унутмаслиги керак, токи, ҳеч ким ўтмишнинг бу ҳатоларини такрорламасин”, - деди Путин.\nҲуқуқ ҳимоячилари Совет сиёсий махбуслари кунини биринчи марта 1974 йилда нишонлаган эди. Бу кун Совет Иттифоқи парчалаганидан кейин, 1991 йилда расман нишоналана бошлаган. Инсон ҳуқуқлари ҳимоячилари мазкур сана Путин ҳокимияти пайтида янги маъно касб этганини айтмоқда. Улар Путинни ҳокимиятда қолишга ва эркинликларни чеклашга ҳаракат қилаётганликда айблайди.


Ёшлар лигаси. “Қизилқум” ёшлари "Локомотив"ни мағлуб этди\n19 октябрь, 2017, 17:47\nҲозиргина Ёшлар лигаси 25-туридан ўрин олган “Қизилқум” ҳамда “Локомотив” жамоалари ўртасидаги баҳс ўз ниҳоясига етди.\nНавоийликлар чемпионат карвонбошисига қарши баҳсда 1:0 ҳисобида ғалабага эришди.\nЁшлар лигаси. 25-тур\n15:45 "Қизилқум" (Навоий) - "Локомотив" (Тошкент) 1:0 ТУГАДИ\nГол: Сухроб Ярашев (19)\n“Қизилқум”: 40. Элбек Раҳимқулов, 5. Суҳробжон Ярашев, 6. Миржалол Қосимов, 8. Сардор Жаҳонов, 9. Бехзод Мирзамуротов, 20. Ҳусниддин Фазилиддинов, 23. Аҳлиддин Файзиев, 26. Сардор Суюнов, 30. Меҳриддин Фахриев, 33. Акрамжон Баҳриддинов, 39. Фаррух Жўраев.\n“Локомотив”: 25. Сарвар Каримов, 9. Бобирбек Тиллабоев, 10. Бек Абдуллаев, 11. Евгений Ташев, 17. Идрис Бикмайкин, 22. Улуғбек Абдуллаев, 28. Умар Адҳамзода, 44. Сергей Прохоров, 77. Шоҳрух Мўминов, 80. Фаррухжон Иброҳимов, 99. Бобурбек Эргашев.


Миразизбек Мирзахалилов "Мир бокса" билан қачон шартнома имзолайди?\n12 март, 2021, 20:25\nТеглар:Миразизбек Мирзаҳалилов | Профессионал бокс\nУ дебют жанги ҳақида ўз фикрини билдирди.\n3 апрель куни Тошкент шаҳрида жойлашган муҳташам “Хумо” аренаси тарихий профессионал бокс кечасига мезбонлик қилади. Мазкур жанг кечасида кимлар рингга кўтарилиши-ю, асосий жанг қандай титул учун бўлиши ҳақида батафсил маълумотга эгасиз. Айнан, ушбу бокс оқшомида икки нафар юртдошимиз ўзларининг профессионал йўналишдаги дебютини амалга оширади. Улардан бири ҳаваскор боксда жаҳон ва Осиё чемпиони, Осиё ўйинлари ғолиби Миразизбек Мирзахалиловдир.\nУшбу боксчимиз ўз интервьюларида профидаги фаолиятини Олимпиададан кейин бошламоқчи эканлигини айтганди. Лекин воқеалар ривожи тезлашиб кетди. Биз ушбу ҳолат ва умуман профессионал боксдаги фаолияти борасидаги фикрлари билан қизиқдик.\n- “Странжа” турниридан сўнг, бироз тиббий муолажа олаётгандим. Тўғриси, 3 апрель куни жанг қилишимни 10 кун аввал эшитдим. Буни ҳурсандчилик билан қабул қилдим. Сабаби, бундай ажойиб жанг кечасида рингга кўтарилишни барча боксчилар хоҳласа керак. “Мир бокса” промоутерлик компаниясининг менга эътибор қаратиши ҳам яхши ҳолат. Ўйлайманки, ўша кунги жангдан кейин бу промоутерлик компанияси билан шартнома имзоласам керак. Тайёргарликни яхши олиб бормоқдамиз. Насиб қилса, имкон қадар ғалаба қозониб, мухлисларни ҳурсанд қилишга, профессионал фаолиятимизда ҳам юртимиз шарафини муносиб ҳимоя қилишга ҳаракат қиламиз!\nФото Миразизбек Мирзаҳалиловнинг дебют жангидан фотогалерея\nМиразизбек Мирзахалилов профессионал боксдаги дебютида ажойиб нокаут қайд этди\nВадим Корнилов: "Ҳасанбой Дўсматовни чемпионлик даражасига олиб чиқиш имкониятимиз бор"


Стугерон (Stugeron) – medu.uz – Дорилар ҳақида маълумотлар ўзбек тилида\nHome Йўриқномалар Стугерон (Stugeron)\nПрепаратнинг савдо номи: Стугерон® (Stugeron®)\nТаъсир этувчи модда (ХПН): циннаризин (cinnarizine)\nфаол модда: циннаризин  25 мг\nёрдамчи моддалар: сувсиз коллоид кремний диоксиди, картошка крахмали, магний стеарати, повидон, тальк, маккажўхори крахмали, лактоза моногидрати.\nТаърифи: оқ ёки деярли оқ рангли, бир томонида «STUGERON» гравировкаси, бошқа томонида рискаси бўлган, деярли ҳидсиз, фаскали, ясси дисксимон таблеткалар.\nФармакотерапевтик гуруҳи: бош айланишини бартараф этувчи препаратлар.\nATХ коди: N07C A02\nЦиннаризин, кальций каналларини блоклаш йўли билан қон томирларининг силлиқ мушак ҳужайраларини қисқаришини ингибиция қилади. Бундан ташқари, циннаризин кальцийнинг бевосита антагонисти сифатида норэпинефрин ва серотонин каби вазофаол моддаларнинг торайтирувчи таъсирини пасайтиради, бу билан кальций каналларини бошқарувчи рецепторни блоклайди. Кальцийни ҳужайраларга киришини блокланиши бош мия қон томирларига танлаб таъсир кўрсатади ва артериал босимга ёки юрак қисқаришлари сонига таъсир қилмаган ҳолда вазоконстрикцияни (қон томирларни торайишини) камайишига олиб келади.\nЦиннаризин қўшимча равишда эритроцитларнинг деформацияланиш хусусиятини ошириш ва қонни қовушқоқлигини пасайтириш йўли билан микроциркуляциянинг етишмовчилигини яхшилаши мумкин. У қабул қилинганида ҳужайраларнинг гипоксияга бўлган резистентлиги ошади.\nЦиннаризин вестибуляр тизимни рағбатланишини сусайтиради, бунинг натижасида нистагм ва бошқа вегетатив бузилишлар йўқолади. Циннаризин ёрдамида бош айланишининг ўткир хуружларини бартараф этиш ёки камайтириш мумкин.\nПерорал юборилгандан кейин циннаризин бир соат давомида сўрилади, лекин унинг биокираолишлиги меъда ширасининг миқдорига қараб ўзгариши мумкин.\nЦиннаризиннинг плазмадаги концентрация чўққисига препарат қабул қилинганидан кейин 1-3 соат ўтгач эришилади.\nЦиннаризиннинг плазмадан ярим чиқарилиш даври 4 соатни ташкил қилади.\nЦиннаризин жигарда конъюгация йўли билан глюкуронидлар ҳосил қилиб экстенсив метаболизмга учрайди. Ушбу метаболитларнинг 1/3 қисми буйрак орқали, 2/3 қисми ичак орқали чиқарилади. Циннаризиннинг қон плазмаси оқсиллари билан боғланиши 91% ни ташкил қилади.\nУшбу дори препаратини қўллаш бўйича керакли клиник олди маълумотлари йўқ.\nЛабиринт патологияси оқибатидаги Меньер касаллигининг симптомларида, шу жумладан бош айланиши, кўнгил айниши, қусиш, қулоқларни шанғиллаши, нистагмда самарани бир маромда сақлаб турувчи даволаш.\nЧайқалишни олдини олиш.\nМияда қон айланишини бузилиши симптомлари, шу жумладан бош айланиши, қулоқларни шанғиллаши, қон томир касаллиги оқибатидаги бош оғриғи, жиззакилик, одамовилик, хотирани ва диққатни жамлашни бузилишида самарани бир маромда сақлаб турувчи даволаш сифатида қўлланилади.\nПериферик қон айланишини бузилиши сипмтомлари, шу жумладан Рейно касаллиги, акроциноз, вақтивақти билан содир булувчи оқсоқлик, микроциркуляцияни бузилиши, трофик ва варикоз яралар, парестезия, тунги тиришишлар, оёқ-қўлларни совуқ қотишида самарани бир маромда сақлаб турувчи даволаш сифатида қўлланилади.\nМияда қон айланишини бузилишларида: 1 таблеткадан кунига 3 марта (суткада 75 мг) буюрилади.\nПериферик қон айланишини бузилишларида: 2-3 таблеткадан кунига 3 марта (суткада 150-225 мг) буюрилади.\nИчки қулоқ касалликларида: 1 таблеткадан кунига 3 марта (суткада 75 мг) буюрилади.\nЧайқалиш касаллигини олдини олишда: катталар: 1 таблетка (25 мг) сафардан ярим соат олдин буюрилади; сўнгра ҳар 6 соатда такроран қабул қилиш мумкин.\nБолалар ва ўсмирлар: 5 ёшдан 12 ёшгача бўлган болаларга катталарга буюрилган дозанинг ярми тавсия қилинади.\nКекса ёшдаги шахслар: маълумотлар йўқ.\nЖигар етишмовчилигида қўлланилиши: маълумотлар йўқ.\nБуйрак етишмовчилигида қўлланилиши: маълумотлар йўқ.\nСтугеронни овқатдан кейин қабул қилиш афзалроқ.\nМаксимал тавсия қилинган суткалик доза 225 мг (9 таблетка) дан ошмаслиги керак.\nСтугеронни бош айланишига таъсири дозага боғлиқ характерга эгалиги туфайли, дозани аста-секин ошириш керак.\nУйқучанлик ва меъда-ичак йўллари томонидан бузилишлар каби симптомлар пайдо бўлиши мумкин. Бу симптомлар одатда вақтинчалик бўлиб, оптимал дозага аста-секин эришилганда бартараф этилиши мумкин.\nКам ҳолларда бош оғриғи, оғиз қуриши, тана вазнини ошиши, кучли терлаш ёки аллергик реакциялар кузатилади. Жуда кам ҳолларда қизил ясси темиратки ва югурикка ўхшаш симптомлар ривожланганлиги ҳақида хабар берилган.\nТиббиёт адабиётида холестатик сариқликнинг ягона ҳолати қайд этилган.\nАсосан кекса ёшдаги шахсларда узоқ муддатли даволаш давомида экстрапирамид симптомларни ёмонлашиши ёки ривожланиши кузатилган. Бундай ҳолатларда даволашни тўхтатиш керак.\nАъзолар тизмининг бирламчи синфи\n(MedDRA 9.1) Ножўя реакциялар\nНерв тизими томонидан бузилишлар Уйқучанлик\nМеъдаичак йўллари томонидан бузилишлар Оғизни қуриши\nЖигар ва ўт чиқариш йўллари томонидан бузилишлар Холестатик сариқлик\nТери ва тери ости клетчаткаси томонидан бузлилишлар Гипергидроз (кучли терлаш)\nЯсси қизил темиратки\nСкелетмушак ва бириктирувчи тўқима томонидан бузилишлар Югуруксимон симптомлар\nЛаборатория кўрсаткичлар Тана вазнини ошиши\nПрепаратнинг таъсир этувчи моддасига ёки ҳар қандай ёрдамчи моддаларига ўта юқори сезувчанликда қўллаш мумкин эмас.\nБошқа антигистамин препаратлари каби Стугерон меъдада дискомфортни чиқариши мумкин; препаратни овқатдан сўнг қабул қилиш меъда шиллиқ қаватини таъсирланишини камайтириш имконини беради.\nПаркинсон касаллиги бўлган пациентларга Стугерон фақат препаратни қабул қилишнинг афзаллиги, ушбу касалликни мумкин бўлган ёмонлашиш хавфидан устун бўлган ҳоллардагина тавсия этилади.\nСтугерон даволашни бошида уйқучанликни чақириши мумкинлиги туфайли, алкоголни ёндош равишда истеъмол қилинганда ёки марказий нерв тизимини (МНТ) сусайтирувчи препаратларни қабул қилинганда эҳтиёткорликни намоён этиш лозим.\nЛактозани ўзлаштиролмасликда бу фактни эътиборга олиш лозим, чунки ҳар бир таблетка 175,00 мг лактоза моногидратини сақлайди.\nЛактозани ўзлаштиролмаслик, Лапп лактаза етишмовчилиги ёки глюкозагалактозани сўрилишини бузилиши каби кам учрайдиган наслий касаллиги бўлган пациентлар ушбу дори воситасини қабул қилмасликлари лозим.\nАлкоголь билан бирга истеъмол қилиш ва МНТ фаолиятини сусайтирувчи воситаларни, ёки трициклик антидепрессантларни қўллаш санаб ўтилган дори воситаларининг биронтасининг ёки Стугероннинг седатив таъсирини кучайтириши мумкин.\nАнтигистамин таъсири туфайли, Стугерон тери реактивлиги омилларини ўрганиш юзасидан, уни қўлламасдан ўтказилган синамаларда мусбат реакцияни бартараф этиши мумкин. Шунинг учун тери синамаларини ўтказишдан олдин 4 кун давомида Стугеронни қабул қилиш мумкин эмас.\nГарчи ҳайвонларда ўтказилган тадқиқотларда циннаризин тератоген таъсир чақирмаган бўлсада, Стугеронни, барча дори воситалари каби, ҳомиладорлик даврида фақат она учун\nкутилаётган фойда, ҳомила учун потенциал хавфдан устун бўлсагина буюриш мумкин.\nСтугеронни она сутига ажралиб чиқиши тўғрисида маълумотлар йўқ, шунинг учун Стугеронни қабул қилаётган аёллар эмизишдан воз кечишлари керак.\nТранспорт воситасини ҳайдаш ва механизмлар билан ишлаш қобилиятига таъсири\nУйқучанлик юз бериши мумкинлиги туфайли, айниқса даволашнинг бошида, транспорт воситаларини бошқаришда ёки механизмлар билан ишлашда эҳтиёткорликни намоён этиш керак.\nДозани ўткир ошириб юборилишининг бир ҳолатида (2100 мг) 4 ёшли болада қуйидаги ҳолатлар: қусиш, уйқучанлик, кома, тремор, артериал гипотензия кузатилган.\nСпецифик антидоти мавжуд эмас. Доза ошириб юборилганда дастлабки бир соат ичида меъдани ювиш тавсия этилади. Кўрсатмаларга кўра фаоллаштирилган кўмир буюриш мумкин.\n25 таблеткадан ПВХ/алюмин фольга блистерда.\n2 блистердан қўллаш бўйича йўриқномаси билан бирга картон қутига жойланган.\nCУДРАЛИБ ЎСУВЧИ ТОҒЖАМБИЛ ЎТИ11.06.2018Кейингиси


Буэнос-Айресда 700 та! Тошкентда эса 70 та ҳам чиқмайди – YOSHLAR OVOZI\nБуэнос-Айресда 700 та! Тошкентда эса 70 та ҳам чиқмайди\nБугун китоб ва китобхонлик ҳақида кўп гапиряпмиз. Шундай қилиш керак ҳам. Ахир, халқнинг тафаккури мутолаа воситасида юксалади, ўқиш инсонга нафақат билим ва маънавий озуқа беради, балки танқидий фикрлашга, теран мулоҳаза юритишга ўрганади. Демак, китобхонлик тарғиботини канда қилмаганимиз маъқул.\nЛекин тарғиботнинг тарғиботдан фарқи бор. Психологлар шахсий намуна кўрсатишни энг мақбул усул, деб ҳисоблайди. Тақлид қилиш бола табиатига хослигини биламиз. Шу маънода у ота-онаси ёки қалбидан жой олган бошқа шахслар, масалан, устозининг йўл-йўриғига амал қилади, хатти-ҳаракати, баъзан ҳатто одатларини такрорлашга уринади. Мунтазам равишда уйга китоб сотиб олиш, вақти-вақти билан кутубхонага бориб, сара адабиётлар билан танишиш, газета ва журналларга обуна бўлиш ёшларга яхши мотивация беради. Ҳарқалай, муҳитда ҳам гап кўп.\nНегадир шаҳарларимизда китоб дўконлари кам учрайди. Худди талаб шунга ярашадек. Аслида бу фикрга қўшилиш қийин. Ахир, ё ўзи, ё фарзанди, жуда бўлмаса, совға учун китоб харид қиладиган юртдошларимиз талайгина. Қани эди ҳар бир маҳаллада китоб савдоси йўлга қўйилса-ю, маънавий эҳтиёжимизни қондириш учун километрлаб йўл босишга ҳожат қолмади.\nЯқинда интернетда қизиқ маълумотни ўқиб қолдим. Аргентина пойтахти Буэнос-Айресда бор-йўғи 3 миллион аҳоли истиқомат қилади. Шугина одамга нақ 700 та китоб дўкони тўғри келар экан! Олис ўлкани қўятуринг, ҳатто қўшни Қозоғистон ҳам бу борада биздан анча илгарилаб кетган. Баъзи мамлакатлар-ку аллақачон электрон китоб савдосига ўтиб бўлди. Афсуски, Ўзбекистонда китоб дўконлари на анъанавий, на замонавий шаклда оммалашмоқда. Ваҳоланки, соф иқтисодий нуқтаи назардан бизнеснинг ушбу туридан яхшигина даромад топиш мумкин.\nПойтахтимиздаги машҳур “Китоб олами” ва “Книжный мир” дўконлари раҳбари Юрий Ким яқинда берган интервьюсида юртимизда босма нашрлар савдоси ривожланаётганини таъкидлади. “Москва ёки Олмаотада электрон китоблар босма нашрлар савдосини аста-секин “ўлдирмоқда”, — деди у. — Лекин Ўзбекистонга мазкур тенденция ҳали етиб келмаган. Демак, ҳозир китоб савдосини жонлантиришнинг айни фурсати. Атрофимизда мутолаага ташна инсонлар кўп. Сўнгги пайтда, айниқса, болалар адабиётига талаб ортган. “Книжный мир” дўконини очганимизда умумий савдонинг фақат 20 фоизи болалар бўлими ҳиссасига тўғри келарди. Ҳозир бу кўрсаткич тахминан 30−40 фоизни ташкил қилмоқда.\nТўғри, китоб бизнесидан бирданига даромад олиш қийин. Бунинг учун камида икки-уч йил талаб қилинади. Бир ҳисобдан, унча кўп вақт эмас. Натижасидан эса бутун эл баҳраманд бўлади. Ахир, китоб дўкони очиш халқнинг илму маърифатли бўлишига ҳисса қўшиш билан баробар.\nМавзу юзасидан тадбиркорларнинг фикрларини ҳам ўргандик. Аксарияти дўкон қуриш учун аҳоли гавжум жойдан ер олиш муаммо эканини айтди. Вилоятларда бу масала, айниқса, долзарб. “Ҳокимият дарров бўғзингиздан олади, бирон баҳона топиб, ишни пайсалга солади, — дейди ўзини таништиришни хоҳламаган қаршилик тадбиркор. — Туманларда бюрократия ҳали ҳам кучли. Ўзимнинг бошимдан ўтган. Китоб дўкони очмоқчимисиз ёки маиший хизмат шохобчасими — ҳеч кимнинг иши йўқ. Мутасаддилар тадбиркорни аямай югуртиради. Жуда бўлмаса, овлоқроқ жойдан ер бериб қутулади. Охири, “Э, бор-ей!” деб қўл силтаб кетасан, киши. Китоб савдоси учун озгина рағбат ёки имтиёз берилса, ўйлайманки, халқ бундан фақат ютади.\nХулосани ўзингизга ҳавола этдик, дўстим. Нима бўлганда ҳам миллатнинг китобга меҳрини сўндирмаслик биринчи даражали вазифамиз бўлиб қолсин.\nYoshlar hayotini rejalashtirish mamlakat istiqboliga xizmat qilmaydi\nNoy 18, 2020 "Yoshlar ovozi"


Яҳудий вужудининг такаббурлиги ва зўравонлигини ўзларини қаршилик кучлари деяётганлар қўрқоқлик ва шармандалик билан кутиб олишмоқда - | Hizb-Uzbekiston.info\nHome›АР-РОЯ ГАЗЕТАСИ›Яҳудий вужудининг такаббурлиги ва зўравонлигини ўзларини қаршилик кучлари деяётганлар қўрқоқлик ва шармандалик билан кутиб олишмоқда\nЯҳудий вужудининг такаббурлиги ва зўравонлигини ўзларини қаршилик кучлари деяётганлар қўрқоқлик ва шармандалик билан кутиб олишмоқда\nМаан ахборот агентлиги веб-сайтининг (ҳижрий 1440 йил 29 зул-қаъда, милодий 2019 йил 1 август пайшанба куни нашр қилинган) хабарида (хабардаги баъзи сўзлар ўзгартирилган) бундай дейилади:\n«Яҳудий вужуди хавфсизлик хизматидаги манбаларга кўра, хавфсизлик хизматлари Эроннинг Сурия ва Ливанда, ҳатто Ироқда мавжуд бўлиб туришига қарши қаратилган курашни кенгайтиришган. Айни манбалар «Яқинда, Эроннинг Ироқдаги позицияларига қарши навбатдаги зарбалар тўғрисида эшитасизлар», дея таъкидлашган.\nУларнинг «Шарқул Авсат» газетасига билдиришича, яҳудий вужуди сиёсатидаги ўзгариш эронликларни Суриядан қувишда эришган муваффақиятларига бориб тақалади. АҚШ президенти Дональд Трампнинг Суриядан чиқиб кетиш қарори ортидан яҳудий вужуди Сурияда янада кўпроқ мавжуд бўлиб, ҳаво ҳужумларини содир этишга муваффақ бўлди ва ҳужумлари орқали эронлик жангариларнинг ўз қароргоҳлари ва қурол омборларидан қувиб чиқарди».\nЯҳудий вужудининг такаббурлиги, золимлиги ва зўравонлигини мусулмон юртларидаги рувайбиза ҳукмдорлар, асосан, Эрон, Сурия ва Ливандан иборат ўзларини қаршилик кучлари дея даъво қилаётганлар қўрқоқлик, хорлик ва шармандалик билан кутиб олишмоқда. Мана, яҳудийларга қаранг, бу ҳукмдорлар яҳудийлар адоватига қарши бир оғиз сўз айтишолмаётгани учун уларнинг устидан масхаралаб, хорлашяпти. Фаразан, агар ҳукмдорларга адоват қилганлар ўз қондошлари бўлса борми, уларга ўзларини шер кўрсатиб, миллий хавфсизлигимизга таҳдид, дейишган бўлар эди! Аммо бу адоват қилаётганлар яҳудийлар бўлиб чиқса, акиллашдан бошқа нарса қўлидан келмайдиган кўппакларга айланиб қолишяпти! Ахир, эронлик ҳукмдор ва раҳбарлардан «истасак, яҳудий вужудини ер харитасидан ўчириб ташлашга қодирмиз», каби гапларни минг маротабалаб эшитганмиз, хўш, акиллашдан бошқа нима қилишди?!! Бу эса, мусулмон юртлари ҳукмдорларининг мустамлакачилар қўлидаги қўғирчоқдан бошқа нарса эмасликларини, ва мана шу мустамлакачиларнинг юртларимиздаги манфаатлари учун ҳаракат қилишдан бошқа ташвишлари йўқлигини яна бир бор тасдиқлаб турибди. Улар қаршилик сифатида ҳаракат қилиш, қоралаб қўйиш, ярашиш ва сулҳ тузиш каби мустамлакачилар бўлишиб берган ролларни адо этишмоқда. Мақсад, ҳамма томонни назорат остида ушлаб туриш ва ўзларига эргашган содда инсонларни лақиллатишдир.\nРоя газетасининг 2019 йил 7 август чоршанба кунги 247-сонидан\nМуборак қурбон ҳайити муносабати билан йўлланган табрик\nДемократ номзод Берни Сандерс: биз мамлакатда халқ механизмини яратмоғимиз даркор


МАШҲУРЛАР НИМА ДЕЙДИ » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » МАШҲУРЛАР НИМА ДЕЙДИ\n12 июнь 2020 йил\nЎзбекистон ва Қорақалпоғистон халқ артисти, "Меҳнат шуҳрати" ордени соҳиби. "Шайтанат" фильмидаги Асадбек роли ижрочиси. Бугун унинг туғилган куни.\nЁдгор Саъдиев 1946 йил 12 июнда Тошкентнинг Себзор даҳасида туғилган. Отасининг вафотидан икки ой ўтиб дунёга келгани боис исмини Ёдгор қўйишган. Отаси — машҳур артист Ҳабиб Саъдиев уруш йиллари ҳаётдан кўз юмган. Бўлажак артист дастлаб қурилиш техникумида ўқиган. 1964 йили эса уни "Пахтакор" футбол жамоасига ишга таклиф қилишади. У жамоадаги биринчи дарвозабон бўлган. 1971 йилда Островский номидаги Тошкент театр ва рассомчилик санъати институтини тугатади. 1968 йилдан ҳозирги Ўзбек миллий академик драма театрида ишлай бошлайди. Унинг саҳнадаги илк образи "Мирзо Улуғбек" спектаклидаги Франция элчиси ролидир. У Ўзбекистон халқ артисти Тўти Юсуповани устози деб билади. 1983 йил "Рўё" спектаклидаги Филипп роли учун "Йилнинг энг яхши эркак роли" унвонини олади. 1998 йилдан буён "Қалқон" студиясининг бадиий раҳбари бўлиб келмоқда. Мазкур студияда суратга олинган "Шайтанат" видеофильмида бош ролни ижро этиш билан бирга 7-қисмдан 20-қисмгача режиссёрлик ҳам қилган. Бу фильмда унинг акаси Хайрулла Саъдиев ва набираси Жаҳонгир Саъдиев ҳам роль ижро этишган. 2000 йил "Шайтанат"нинг 12 та қисми экран юзини кўргач, оғзаки равишда таъқиққа учрайди. Орадан 20 йил ўтиб эса фильмнинг кейинги қисмлари (21-қисмдан ташқари) намойиш этилди. Дубляжда эса Ёдгор Саъдиев 700 га яқин фильмларга овоз берган. Ёдгор Саъдиевнинг рафиқаси Зайлихон Саъдиева санъатшунос олима эди. У 2015 йил вафот этган. Уларнинг икки нафар фарзанди бор: Ҳабибулло ва Мунисхон.\n"Санъатда ўзингни эмас, ўзингдаги санъатни севгин". "Мен ҳар доим битта ролдан сўнг 3-4 йил танаффус қилганман. Менимча, санъаткор томошабин учун бироз мавҳум, сирли бўлиши керак". "Асадбекдан менга ўтган нарса шу эдики, менда суратга олиш жараёнидан кейин ҳам икки йил йўталиш одати давом этди".\nПрезидент фармони ижроси: янги таълим муассасалари ташкил этилди